# कक्षा 11 और 12 के लिए तैयार हो जाएँ

1. अपनी संतान को प्रोत्साहित करें कि वह शुरूआत में ही स्कूल करियर सलाहकार से बात करे – अलग-अलग मार्ग मौजूद होते हैं, VCE ही केवल एकमात्र विकल्प नहीं है।
2. स्कूल शुरू होने से पहले टेक्स्टबुक (पाठयपुस्तकों) की व्यवस्था करें ताकि आपकी संतान विषयों के साथ परिचित हो सके।
3. स्कूल की मुख्य तिथियों का कैलेंडर घर पर रखें।
4. इस बारे में बात करें कि स्कूल कैसा जा रहा है और यदि इससे संबंधित आपकी संतान की कोई चिंताएँ हैं – उनकी स्वतंत्रता का सम्मान करते हुए उन्हें बतायें कि आप इनकी सहायता करने के लिए मौजूद हैं।
5. अपनी संतान को स्कूली गतिविधियों, जैसे कि खेलकूद और संगीत में भाग लेने के लिए प्रोत्साहित करें।
6. अपनी संतान को पढ़ाई करने की अच्छी आदतें डालने में सहायता दें – नियमित रूप से विराम लेने के साथ।
7. संतुलित आहार और पर्याप्त मात्रा में आराम करना महत्वपूर्ण है।
8. यह सुनिश्चित करें कि आपकी संतान को यह पता है कि क्या समर्थन उपलब्ध है – स्कूल की स्वास्थ्य एवं कल्याण टीम, Kids Helpline, LifeLine, Headspace और Beyond Blue।
9. यदि आपकी संतान पढ़ाई करने या परीक्षाओं को लेकर चिंतित है, तो शांत बने रहें और उनकी चिंताएँ सुनें।
10. अपनी संतान को युनिवर्सिटियों और TAFEs के ओपन डे पर जाने के लिए प्रोत्साहित करें। इनमें भाग लेने के लिए यह ज़रूरी नहीं है कि वे कक्षा 12 में पढ़ाई करते हों।

और अधिक जानकारी के लिए **www.education.vic.gov.au/parents/going-to-school** देखें